./data/phi0474/phi014/phi0474.phi014.perseus-lat2.xml
M. Tullius Cicero
nolite a sacris patriis Iunonis Sospitae, cui omnis consules facere				necesse est, domesticum et suum consulem potissimum avellere  quem ego vobis, si				quid habet aut momenti commendatio aut auctoritatis confirmatio mea, consul				consulem, iudices, ita commendo ut cupidissimum oti, studiosissimum bonorum, acerrimum contra seditionem, fortissimum				in bello, inimicissimum huic coniurationi quae nunc rem publicam labefactat futurum				esse promittam et spondeam